Mand i 40'erne blev røvet i sit hjem natten til torsdag. Offer og gerningsmænd kender hinanden.

To mænd i 40'erne er blevet varetægtsfængslet efter et hjemmerøveri i Hjørring Kommune natten til torsdag. De to gerningsmænd er mistænkt for at have opsøgt en bekendt, der også er i 40'erne, på vedkommendes adresse omkring klokken 3.30. - Gerningsmænd og offeret har en relation til hinanden, siger vagtchef Heine Hansen fra Nordjyllands Politi. Politiet ønsker ikke at komme med yderligere detaljer i sagen. Grundlovsforhøret torsdag blev holdt for lukkede døre. /ritzau/